דבי הארי

דברה אן (דבי) הארי (Deborah Ann "Debbie" Harry‏; נולדה ב-1 ביולי 1945) היא זמרת-יוצרת ושחקנית אמריקאית, הידועה בעיקר כסולנית להקת הגל החדש בלונדי. פרק זה לוקה בחסר. אנא תרמו לוויקיפדיה והשלימו אותו. דבי הארי היא בתם של קת'רין וריצ'רד הארי, בעלי חנות מתנות בהוות'ורן, ניו ג'רזי, שאימצו אותה כשהייתה בת שלושה חודשים. לדבריה, השם בו נרשמה בתעודת הלידה היה אנג'לה טרימבל. הארי סיימה את בית הספר התיכון בהוות'ורן בשנת 1963, ולאחר מכן השלימה לימודי תעודה ב-Centenary College שבניו ג'רזי בשנת 1965. בסוף שנות השישים עברה להתגורר בניו יורק, ועבדה למשך שנה כמזכירה במשרד המקומי של תחנת הרדיו של ה-BBC. לאחר מכן הייתה מלצרית במועדון Max's Kansas City, עבדה בדאנקן דונאטס, והייתה רקדנית ושפנפנת פלייבוי. הארי החלה את קריירת המוזיקה שלה בלהקת הפולק רוק The Wind in the Willows. בתחילת שנות השבעים הצטרפה לשלישיית The Stilettos, שם פגשה את כריס סטיין, לימים בן זוגה לחיים והגיטריסט של להקת בלונדי. הארי וסטיין הקימו את בלונדי באמצע שנות השבעים, ובלונדי החלה להופיע תדיר במועדונים Max's Kansas City ו-CBGB בניו יורק. בשנת 1976 יצא אלבום הבכורה של בלונדי שבעקבותיו החלה ההצלחה המסחרית, תחילה באוסטרליה ובאירופה ורק לאחר מכן גם בארצות הברית. הארי וסטיין קיימו מערכת יחסים זוגית ממושכת ללא נישואין וללא ילדים. באמצע שנות השמונים לקחה הארי פסק זמן ממושך בן כמה שנים כדי לסעוד את מיטת חוליו של סטיין. השניים נפרדו בסוף שנות התשעים אך המשיכו לעבוד ביחד. באפריל 2014 סיפרה הארי בראיון שהיו לה מערכות יחסים עם נשים רבות והצהירה כי היא ביסקסואלית. בשנת 1980 כיכבה במותחן הפשע מסוגת נאו נואר "עיר אפלה" לצדה של פט בנאטר. בשנת 1983 הייתה הארי אמורה לככב לצד אנדי קאופמן במחזה Teaneck Tanzi: The Venus Flytrap על במות ברודוויי. אולם למרות שהמחזה (בכיכובם של שחקנים אנגלים) הצליח מאוד על במות לונדון, הצגתו בניו יורק הופסקה לאחר הופעה אחת בלבד. מאוחר יותר באותה שנה כיכבה הארי בסרטו של דייוויד קרוננברג וידאודרום. בשנת 1987 כיכבה בסרט Forever Lulu לצד אלק בולדווין. בשנת 1988 השתתפה בסרטו של ג'ון ווטרס היירספריי. בשנת 1997 כיכבה בסרט הקומדיה "אני, אמא והמאפיה היהודית" בתור אימו היהודייה והשתלטנית של הדמות הראשית, אותו גילם נורמן רידוס. הארי השתתפה בעוד כמה סרטים, בעיקר בתפקידי משנה. בשנת 2001 השתתפה בסרט העצמאי "פלופר". הופיעה בתפקידי אורח בתוכניות הטלוויזיה החבובות, מד טי.וי, סברינה, סאטרדיי נייט לייב וסוכן סמוי. הארי השתתפה בעשרה אלבומי אולפן, שלושה אלבומי הופעות חיות ושלושה-עשר אלבומי אוסף של בלונדי (רשימה בערך על הלהקה). כמו כן הוציאה הארי כמה אלבומי סולו כמפורט להלן. 1981: Koo Koo 1986: Rockbird 1989: Def, Dumb, and Blonde 1992: Debravation 2007: Necessary Evil 1998: Deborah Harry Collection 1999: Most of All - The Best of Deborah Harry 2004: French Kissin' - The Collection מדיה וקבצים בנושא דבי הארי בוויקישיתוף אתר האינטרנט הרשמי של דבי הארי דבי הארי, ברשת החברתית אקס (טוויטר) דבי הארי, סרטונים בערוץ היוטיוב דבי הארי, ברשת החברתית Goodreads דבי הארי, במסד הנתונים הקולנועיים IMDb (באנגלית) דבי הארי, באתר "אידיבי", מאגר הידע העברי לקולנוע ישראלי ועולמי דבי הארי, באתר AllMovie (באנגלית) דבי הארי, באתר Rotten Tomatoes (באנגלית) דבי הארי, באתר Metacritic (באנגלית) דבי הארי, במסד הנתונים הקולנועיים KinoPoisk (ברוסית) דבי הארי, באתר אפל מיוזיק (באנגלית) דבי הארי, באתר ספוטיפיי דבי הארי, באתר סאונדקלאוד (באנגלית) דבי הארי, באתר Last.fm (באנגלית) דבי הארי, באתר AllMusic (באנגלית) דבי הארי, באתר MusicBrainz (באנגלית) דבי הארי, באתר דיזר דבי הארי, באתר Yandex.Music (ברוסית) דבי הארי, באתר Discogs (באנגלית) דבי הארי, באתר Songkick (באנגלית) דבי הארי, באתר Genius דבי הארי, באתר SecondHandSongs דבי הארי, באתר בילבורד (באנגלית) דבי הארי, באתר טיידל (באנגלית) דבי הארי, באתר אמזון מיוזיק ארז עמירן, אייקון מאויר בשבוע: דבי הארי הפכה את המראה הבלונדיני לשיא הקוּליות, באתר Xnet‏, 27 ביוני 2019 My 'sensual' nights with women, by Debbie Harry: Blondie star reveals she is bisexual despite relationship with bandmate, באתר daily mail, ‏5 באפריל 2014